Ås kirke (Ås)

Ås kirke er sognekirke for sognet Ås i Ås, og prostikirke i Søndre Follo prosti. Utforming Kirken er en langkirke bygget i teglstein. Den er tegnet av arkitekt Jacob Wilhelm Nordan og oppført av byggmestrene Gulbrand Johnsen og Andreas Sand i 1866–67. Grunnsteinen ble lagt ned 23. juni 1866 og innvielsesgudstjenesten fant sted fredag 12. juli 1867. Kirkeskipet er ca. 20 m langt og 11 m bredt. Lengden på koret er ca. 7,5 m og våpenhuset ca 4 m. Høyden under taket er ca. 8,5 m. Kirketårnets spir er ca 35 m høyt. Kirken har langplan og 350 sitteplasser. Muren rundt kirkegården inneholder stein fra den gamle kirken, i likhet med selve kirkens fundamenter. Tidligere kirkebygg Nåværende Ås kirke avløste en middelaldersk steinkirke i romansk stil fra ca 1170. Den ble oppført i granitt, av tilhuggede firkantede steinblokker og var i sin tid Follos største steinkirke. Den første kirken ble sannsynligvis bygget rundt år 970 og var en enkel stavkirke. Interiør og inventar Kirken har tre vinduer med glassmalerier som alterbilde. Disse er formgitt av Per Vigeland og utført av G.A. Larsen i 1930. Midtvinduet viser korsfestelsen, og de andre vinduene avbilder hyrdenes tilbedelse og oppstandelsen. Referanser Eksterne lenker (no) «Ås kirke (Ås)». Kirkesøk. Den norske kirke. Sigrid og Håkon Christie: Ås kirke i «Norges kirker» Ås kirkelege fellesråd Akershusmuseet om kirken (no) «Ås kirke (Ås)». Kulturminnesøk. Riksantikvaren – Direktoratet for kulturminneforvaltning.